text: Amb ganes d'Assemblea | Feina de sapa
  ← 77 per la independència: una visió novella
  Carta als tossuts →
  Amb ganes d'Assemblea
  Publicat el 27 de maig de 2016 per eblanes
  Aquests dies hi ha molta gent que em demana què fa l'Assemblea, què passa amb el procés. L'espera es fa llarga. El moviment independentista és com un iceberg, enorme, del qual només veiem la superfície. Flota aparentment a la deriva… Si jo fos un capità de l'armada espanyola, no dormiria pas tranquil.
  Què fa l'Assemblea? La resposta podria ser la següent:
  De portes enfora:
  Participa en la manifestació d'aquest diumenge pels drets socials suspesos pel Tribunal Constitucional espanyol
  Prepara la manifestació del diumenge següent, per preservar el cabal de l'Ebre, al costat de la Plataforma en Defensa de l'Ebre
  (Després d'aquests dos caps de setmana ja entrarem en la incerta campanya electoral espanyola)
  Aplica el nou Full de ruta, i treballa, doncs, per la constitució de l'Assemblea de Càrrecs Electes
  Treballa en l'organització de l'Onze de Setembre
  Impulsa el Procés constituent
  Renova les seves comissions de treball i, doncs, la composició del Comitè Permanent, l'òrgan executiu entre plenaris
  és l'òrgan que va actuar dilluns davant de les declaracions de Francesc Abad
  salvant les distàncies, el Comitè Permanent és com un govern, i els coordinadors de les comissions, com els ministres
  Els nous secretaris territorials tracten d'enfortir la connexió entre el Secretariat Nacional i les assemblees territorials: hi haurà, per exemple, una assemblea oberta cada mes a Barcelona per informar i per rebre indicacions
  Les assemblees territorials continuen treballant amb normalitat, com sempre
  Tenim Govern i majoria parlamentària, en contrast amb els nostres adversaris
  L'acció exterior continua molt forta, malgrat la gegantesca xarxa d'ambaixades, consolats i interessos espanyols –encara que no ho reconeixeran mai, la pressió contra el Regne d'Espanya augmenta
  Tenim projecte de pressupost, sense cap dissensió notòria dins del Govern ni del grup parlamentari de Junts pel Sí
  Hi ha una pila d'ajuntaments disposats a la desobediència al Regne d'Espanya o, si ho preferiu, per l'obediència a la República Catalana
  Llegeixo per tercera vegada l'editorial de Vicent Partal, "Gràcia o la desorientació de l'independentisme". El caïnisme dels partits polítics apareix quan hi ha poc poder a repartir –és propi de la misèria autonòmica. Amb l'adveniment de la República Catalana, deixarem de ser caïnites, perquè necessitarem que moltíssima gent passi a exercir llocs de responsabilitat, i tindrem massa feina per estar per romanços.
  Mentrestant, les assemblees territorials treballen, incansablement, preparant parades, actes i campanyes